வெள்ளி டங்சுடேட்டு

வெள்ளி டங்சுடேட்டு (Silver tungstate) Ag2WO4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஒளி ஒளிர்வு, பாக்டீரியா எதிர்ப்பு நடவடிக்கை, ஓசோன் வாயு உணரிகள் மற்றும் ஈரப்பத உணரிகள் போன்ற பல்வேறு துறைகளில் இது பயன்படுத்தப்படுகிறது.  மின்னணு மற்றும் இரசாயனத் தொழில்களிலும் இது பயன்படுத்தப்படுகிறது. மேலும் பேரளவு புரதக்கல்வி ஆராய்ச்சியிலும் வெள்ளி டங்சுடேட்டு பயன்படுத்தப்படுகிறது.
தோற்றம்
வெள்ளி டங்சுடேட்டு மூன்று பல்லுருவத் தோற்றங்களில் உருவாகிறது. நேர்சாய்சதுரம் (α), அறுகோணம் (β) மற்றும் கனசதுரம் (γ) என்பவை அம்மூன்று நிலைகளாகும்.  α-வெள்ளி டங்சுடேட்டு வெப்ப இயக்கவியல் ரீதியாக நிலையானதாக உள்ளது.  அதே சமயம் β- மற்றும் γ- வெள்ளி டங்சுடேட்டுகள் சிற்றுறுதி நிலையில் உள்ளன.
தயாரிப்பு
வெள்ளி நைட்ரேட்டுடன் சோடியம் டங்சுடேட்டைச் சேர்த்து வினைபுரியச் செய்தால் வெள்ளி டங்சுடேட்டு உற்பத்தியாகிறது.  சோடியம் நைட்ரேட்டு ஓர் உடன்விளைபொருளாக கிடைக்கிறது:

 2AgNO3 + Na2WO4 -> Ag2WO4 + 2NaNO3

 மேற்கோள்கள் 

பகுப்பு:வெள்ளி சேர்மங்கள்
பகுப்பு:டங்சுடேட்டுகள்